Päästeameti Põhja päästekeskus
pohja@rescue.ee 

31.01.2024 nr 7-1/453

                                                                                               
Salmistu küla Segametsa, Külaserva ja Ilo kinnistute detailplaneeringu keskkonnamõjude strateegilise hindamise aruande avalik väljapanek

Kuusalu Vallavalitsus annab teada, et Kuusalu Vallavolikogu algatas 7.oktoobril 2020 otsusega nr 46 Teie naaberkinnistute Salmistu küla Segametsa (35201:002:0136), Külaserva (35201:002:0045) ja Ilo (35201:002:0203) kinnistute  detailplaneeringu, kinnitas lähteülesande ja algatas keskkonnamõjude strateegilise hindamise. 

Olete Teinud keskkonnamõjude strateegilise hindamise programmile omapoolsed ettepanekud. Käesolevaga saadame Teile tutvumiseks kõikide esitatud ettepanekute ja vastuste koondtabeli. 

Detailplaneeringu eskiismaterjalid ja KSH hindamise aruanne on kättesaadavad Kuusalu valla kodulehel käesoleval lingil alates 7.veebruarist, Kuusalu vallamajas kohapeal ja eskiislahenduse ning KSH aruande avalik väljapanek toimub alates 7.veebruarist kuni 7.märtsini 2024. Eelpool nimetatud aja jooksul on võimalik esitada kirjalikult Kuusalu vallavalitsusele vastuväiteid ja ettepanekuid planeeritava osas edastades need aadressile vallavalitsus@kuusalu.ee.

Planeeringu koostamise eesmärk on jagada planeeringualasse hõlmatud Külaserva, Segametsa ning Ilo maaüksused elamumaa kruntideks ning määrata ehitusõigus üksikelamute püstitamiseks. Planeeringuga lahendatakse haljastus, heakord, juurdepääsuteed, liikluskorraldus ja varustamine tehnovõrkudega. Juurdepääsuteede ja tehnovõrkude planeerimiseks on haaratud planeeringualasse Uuetoa tee (35201:002:0248) ja osaliselt 11267 Kuusalu-Valkla tee (35301:001:1492, 35201:002:0244) maaüksused.  Planeeritava ala suurus on ca 10 ha.  Kehtivad detailplaneeringud planeeringualal puuduvad.  Planeeringuala piirneb idasuunas 2003. a kehtestatud Uuetoa I maaüksuse detailplaneeringu alaga, millega kavandati ca 3600 m2 suurused üksikelamu krundid ning Uuetoa tee maaüksus. Juurdepääsutee elamukruntidele kavandati 10 m laiusena osaliselt Uuetoa I maaüksusest moodustatavale transpordimaale ning osaliselt Külaserva ja Segametsa kinnistutele kavandatud transpordimaale. Külaserva ja Segametsa kinnistutel koostatav detailplaneering jäi kehtestamata ning transpordimaa moodustamata. Külaserva ja Segametsa maaüksustel 17.10.2002 algatatud detailplaneeringu menetlus on lõpetatud 31.03.2005. Kehtiva Uuetoa I maaüksuse detailplaneeringu kohaselt on elamukrundid moodustatud, nende teenindamiseks vajalik juurdesõidutee on rajamata, kuna teemaa laius ei ole piisav nõuetekohase sõidutee rajamiseks. Uuetoa I maaüksuse detailplaneeringu kohaselt on moodustatud elamukrundid, mille sihtotstarbeline kasutamine ei ole hetkel võimalik. Külaserva, Segametsa ja Ilo kinnistute detailplaneeringu koostamise üheks eesmärgiks on lisaks üksikelamu kruntidele planeerida Uuetoa tee laiendamiseks transpordimaa krunt, mis võimaldaks rajada nõuetekohase juurdepääsutee muuhulgas ka Uuetoa I elamualale.  Detailplaneeringu eesmärgid ei ole kooskõlas kehtiva Kuusalu valla üldplaneeringuga, kuna osaliselt on elamukrundid ja transpordimaa kavandatud üldplaneeringuga planeeritud haljasala maale, kuhu hoonestamist ette ei ole nähtud. Detailplaneeringuga tehakse ettepanek üldplaneeringu muutmiseks.  Üldplaneeringu põhilahenduse muutmise ettepanekut sisaldava detailplaneeringu koostamisel on antud keskkonnamõju strateegilise hindamise (KSH) eelhinnang ja kaalutud keskkonnamõju strateegilist hindamise algatamist, lähtudes keskkonnamõju hindamise ja keskkonnajuhtimissüsteemi seaduse § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest. Koostatud eelhinnangus on kaalutud KSH algatamise vajadust KeHJS § 6 lõike 2 punkti 22 alusel ning jõutud otsusele algatada kõikide keskkonnamõjude kaalumiseks, alternatiivide võrdlemiseks ning vajalike leevendusmeetmete määramiseks keskkonnamõju strateegiline hindamine.

Algatatud KSH aruande kontekstis vaadeldi kolme alternatiivi:
0 alternatiiv - Kavandatavat tegevust ei realiseerita
Alternatiiv I - Elamukrundid kavandatakse vastavalt ÜP-le minimaalselt 3600 m2 suurustena, Uuetoa tee äärse krundireana ehk 15 elamukrunti.
Alternatiiv II – Alternatiiv I lisaks kavandatakse 4 elamukrunti 7000 m2 suurusena planeeringuala edelaosasse. Kokku kavandatakse seega 19 elamukrunti.
Alternatiiv III - Alternatiiv I lisaks kavandatakse 3 elamukrunti vähemalt 7000 m2 suurusena planeeringuala edelaosasse. Kokku kavandatakse seega 18 elamukrunti.
Hinnangutest ja mõjude kokkuvõtlikust esitusest saab järeldada, et detailplaneeringuga kavandatava tegevusega nii alternatiiv I, II kui ka III rakendumisel ei kaasne olulisi tugeva ebasoodsa mõjuga aspekte. Alternatiivide erinevused on seoses mahtude vähese erinevusega väikesed. Keskkonnamõjude vaatest oleksid eelistatud alternatiivid, mille korral võimalikult suur osa metsamaast säilib tervikliku alana metsamaana ning tagatakse säilitatava metsamaa sidusus planeeringualast lõuna suunas jäävate metsamassiividega.
Lisaks on toodud välja leevendavad meetmed KSH aruande lõpus.

Lisainfo detailplaneeringu eskiislahenduse osas Kadi.Raudla@kuusalu.ee või telefonil 606 6379. 
Lisainfo KSH aruande osas Margus.Kirss@kuusalu.ee või telefonil 606 6391.

Lugupidamisega

(allkirjastatud digitaalselt)

Terje Kraanvelt
vallavanem

Lisa: Külaserva Segametsa Ilo KSH programmile laekunud ettepanekute vastused.pdf

Maris Kirsimaa
6000 857